CELEX: 22019D0340
Language: hu
Date: 2018-12-05 00:00:00
Title: Az EGT Vegyes Bizottság 246/2018 határozata (2018. december 5.) az Európai Gazdasági Térségről szóló megállapodás VI. mellékletének (Szociális biztonság) módosításáról [2019/340]

28.2.2019   
               
               
                  HU
               
               
                  Az Európai Unió Hivatalos Lapja
               
               
                  L 60/29
               
            
         AZ EGT VEGYES BIZOTTSÁG 246/2018 HATÁROZATA
         (2018. december 5.)
         az Európai Gazdasági Térségről szóló megállapodás VI. mellékletének (Szociális biztonság) módosításáról [2019/340]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2017. március 21-i (EU) 2017/492 bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás VI. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás VI. melléklete a következőképpen módosul:
            
                        1.
                     
                     
                        Az 1. pont (883/2004/EK európai parlamenti és tanácsi rendelet) és a 2. pont (987/2009/EK európai parlamenti és tanácsi rendelet) a következő franciabekezdéssel egészül ki:
                        
                                    „—
                                 
                                 
                                    
                                       32017 R 0492: A Bizottság (EU) 2017/492 rendelete (2017. március 21.) (HL L 76., 2017.3.22., 13. o.).”
                                 
                              
                  
                        2.
                     
                     
                        Az 1. pont (883/2004/EK európai parlamenti és tanácsi rendelet) h) kiigazítása a következőkkel egészül ki:
                        „NORVÉGIA
                        A nemzeti biztosítási törvény (20. fejezet) szerinti öregségi jövedelmi nyugdíj és a kötelező foglalkoztatói nyugdíjról szóló törvény szerinti meghatározott járulékon alapuló rendszerek.”
                     
                  
         
            2. cikk
            Az (EU) 2017/492 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. december 6-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. december 5-én.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 76., 2017.3.22., 13. o.
         
         
            (*1)  Alkotmányos követelmények fennállását nem jelezték.